

ที่ มท 0816.5/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑0๓0๐

 พฤศจิกายน 2565

เรื่อง ขอความร่วมมือสนับสนุนการจัดกิจกรรมเพื่อเฉลิมพระเกียรติฯ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานโครงการวัด ประชา รัฐ สร้างสุข ที่ อวสส. 039/2565 ลงวันที่ ลงวันที่ 29 ตุลาคม 2565 จำนวน 1 ฉบับ

ด้วยคณะอนุกรรมการขับเคลื่อนโครงการวัด ประชา รัฐ สร้างสุข ส่วนกลาง ภายใต้การกำกับดูแลของฝ่ายสาธารณูปการ ของมหาเถรสมาคม กำหนดจัดกิจกรรมเพื่อเฉลิมพระเกียรติฯ เนื่องในวันคล้าย
วันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพ่อแห่งชาติ และวันชาติ โดยมีกำหนดการจัดกิจกรรม ณ วัดที่เข้าร่วมโครงการวัด ประชา รัฐ สร้างสุข ดังนี้

1. กิจกรรมทำความสะอาด (Big Cleaning Day) พร้อมกันทุกวัดทั่วประเทศ

 ในวันเสาร์ที่ 3 ธันวาคม ๒๕๖๕ เวลา ๑๐.๐๐ น. เป็นต้นไป

2. กิจกรรมพิธีเจริญพระพุทธมนต์เพื่อเฉลิมพระเกียรติฯ

 ในวันอาทิตย์ที่ 4 ธันวาคม ๒๕๖๕ เวลา ๑๔.๐๐ น. เป็นต้นไป และมีการถ่ายทอดสดออนไลน์ผ่านสื่ออิเล็กทรอนิกส์ระบบ Zoom จากวัดเขียนเขต พระอารามหลวง อำเภอธัญบุรี จังหวัดปทุมธานี ทั้งนี้ ผู้เข้าร่วมพิธีเจริญพระพุทธมนต์สามารถพิมพ์ใบประกาศนียบัตรการเข้าร่วมกิจกรรมด้วยตนเองหลังจากเสร็จพิธี

กรมส่งเสริมการปกครองท้องถิ่นพิจารณาแล้ว เพื่อให้องค์กรปกครองส่วนท้องถิ่นและประชาชนได้มีส่วนร่วมในการทำนุบำรุงพระพุทธศาสนาและสนับสนุนการจัดกิจกรรมในโครงการวัด ประชา รัฐ สร้างสุข : พัฒนาวัดด้วยแนวทาง 5ส ที่ทุกภาคส่วนมีส่วนร่วม ขอความร่วมมือจังหวัดแจ้งองค์กรปกครองส่วนท้องถิ่นทุกแห่ง พิจารณาให้การสนับสนุนการดำเนินกิจกรรมดังกล่าว พร้อมทั้งเชิญชวนเด็ก เยาวชน และประชาชนที่พักอาศัยโดยรอบพื้นที่วัด ตลอดจนหน่วยงานและองค์กรภาคีเครือข่ายทุกภาคส่วน ได้ร่วมกันเป็นจิตอาสาทำความดี
เพื่อน้อมถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสวันคล้ายวันพระบรมราชสมภพ 5 ธันวาคม 2565 และประชาสัมพันธ์ภาพกิจกรรมผ่านทางเว็บไซต์ขององค์กรปกครองส่วนท้องถิ่นและ Page Facebook : 1 ท้องถิ่น 1 ศาสนสถาน ประชา รัฐ สร้างสุข รายละเอียดสิ่งที่ส่งมาด้วยสามารถดาวน์โหลดได้ที่ QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

 (นายขจร ศรีชวโนทัย)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9021 - 3 ต่อ 406 โทรสาร ต่อ 108

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ ร.ต. ไอยศูรย์ บุญมงคลโชค โทร. 08 9925 2876

<https://shorturl.asia/qrxMw>